Naziv natječaja: Moj zeleni zaokret
Svaka promjena ima svoju priču. 
Jeste li tijekom sudjelovanja u programu Erasmus+ ili Europskim snagama solidarnosti, kroz razmjenu, stručnu praksu, volontiranje, inicijativu DiscoverEU ili drugu aktivnost mobilnosti, upoznali ili primijenili zelenu praksu koja vas je inspirirala, potaknula na promjenu navika i pridonijela održivijoj svakodnevici?
Brinete za okoliš i putujete održivo te bilježite svoje zelene trenutke? Otkrili ste čari razmjene i ponovne uporabe stvari, počeli kupovati lokalne proizvode ili se uključili u zelene akcije?
Sada je trenutak da svoju priču podijelite s drugima!
O čemu je natječaj?
Natječaj „Moj zeleni zaokret” poziva mlade da fotografijom, foto-kolažom ili kratkom video-pričom (reel) predstave zelenu praksu, iskustvo ili ideju koja je ostavila trag u njihovu životu.
Želimo čuti  priču o malim i velikim promjenama koje pridonose održivoj svakodnevici. Zanima nas što vas je inspiriralo i kako se to iskustvo odrazilo na vaše navike, odluke ili pogled na svijet.
Tko se može prijaviti?
Natječaj je otvoren mladima u dobi od 18 do 30 godina koji su sudjelovali ili trenutno sudjeluju u aktivnostima mobilnosti programa Erasmus+, Europske snage solidarnosti ili DiscoverEU inicijative.
Što možete prijaviti?
· Fotografiju koja prikazuje stvarnu zelenu praksu, promjenu ili trenutak koji vas je inspirirao
· Kratki video stvarne situacije, priče, iskustva ili promjene koju ste uveli u svakodnevni život
Vaš rad može se odnositi na različite teme, primjerice:
· Putovanje vlakom, autobusom ili drugim oblicima prijevoza s manjim utjecajem na okoliš tijekom putovanja i na odredištu
· Održiva prehrana, smanjenje otpada, ponovna uporaba i recikliranje
· Odgovorna potrošnja, štednja energije, popravak i razmjena stvari
· Zaštita prirode i bioraznolikosti
· Izazovi i iskustva povezana s odabirom održivih praksi (putovanje, prehrana, odjeća i sl.)
· Zajedničke inicijative i zelene navike koje ste usvojili zahvaljujući iskustvu na aktivnostima mobilnosti
Ovo su samo ideje za inspiraciju. Ako je neka druga zelena praksa promijenila vaš pogled na svakodnevicu, želimo čuti i tu priču!
Način prijave:
U komentar ove objave učitajte fotografiju ili video-priču i uključite kratki opis do najviše 150 riječi, koji sadrži:
· Kratki opis fotografije/videa (aktivnost[footnoteRef:1], naziv projekta, mjesto, godina) [1:  Aktivnost na kojoj ste sudjelovali, a provodi se u okviru programa Erasmus+ i Europske snage solidarnosti. To može biti razmjena mladih, volontiranje, mobilnost učenika ili studenata, sudjelovanje u projektima solidarnosti, aktivnost sudjelovanja mladih, putovanje u sklopu DiscoverEU inicijative ] 

· Koji aspekt održive prakse prikazuje
· Kraći inspirativni tekst ili rečenicu koji ističe važnost programa (Erasmus+, Europske snage solidarnosti ili DiscoverEU) u kojem ste sudjelovali i na koji način je proširio vaše vidike ili vas educirao o zelenim temama
Uvjeti sudjelovanja:
· Natječaj je otvoren za sve mlade državljane Republike Hrvatske u dobi od 18-30 godina,  sudionike u aktivnostima mobilnosti programa Erasmus+ ili Europske snage solidarnosti
· Fotografije/ video-priče moraju biti autorsko djelo sudionika mobilnosti koji prikazuje svoje zeleno iskustvo, uz dopuštenje za javnu objavu drugih osoba prikazanih na fotografiji/ video-priči te dopuštenje eventualno druge osobe koja je materijal snimila
· Fotografije/video-priče generirane umjetnom inteligencijom te one koje ne prikazuju stvarne aktivnosti, iskustva, priče ili prakse, neće biti razmatrane u nagradnom natječaju
· Svaki sudionik može prijaviti na natječaj samo 1 fotografiju / video-priču
· U slučaju da netko prijavi više od 1 fotografije/video-priče, u razmatranje će se uzeti prva objavljena fotografija/video-priča 
· Prijavom fotografija i video priča, svi prijavitelji natječaja pristaju na to da iste budu korištene za promociju održivih praksi i zelenih tema u okviru aktivnosti mobilnosti programa Erasmus+ i ESS, uz isticanje autora
Nagrade:
1. BTWIN Sklopivi bicikl Fold 120 
2. Poklon bon Nacionalnog parka Plitvička jezera 
3. Poklon bon Gruntek 
Prijave se zaprimaju u periodu od 2. do 22. studenog 2026.
Za potrebe kontaktiranja pobjednika, molimo vas upišite svoje kontakt podatke u sljedeći obrazac: Obrazac - Moj zeleni zaokret 
Tri zaposlenika Agencije za mobilnost i programe Europske unije čine žiri natječaja koji će među pristiglim prijavama koje su zadovoljile uvjete, odabrati 3 najbolje prijave.
Konačna odluka o pobjednicima nagradnog natječaja bit će objavljena na Eurodesk Facebook stranici.
Sva pravila nagradnog natječaja dostupna su na poveznici. 
